རྒྱལ་ཁབ་གཉིས་པོའི་གཙོ་བདག་གིས་ཁྲའོ་ཞན་ཕྱེད་གླིང་གི་དུས་བབ་ཐད་དགོངས་འཆར་བརྗེ་རེས་གནང་ཞིང་།ཞི་ཅིན་ཕིང་གིས་ཁྲའོ་ཞན་ཕྱེད་གླིང་གི་གནད་དོན་ཐད་ཀྲུང་གོ་ཕྱོགས་ཀྱི་ལངས་ཕྱོགས་བསྐྱར་བསྒྲགས་གནང་བ་དང་།ཀྲུང་གོ་ཕྱོགས་ཀྱིས་ཨ་རི་དང་ཁྲའོ་ཞན་གྱི་འགོ་ཁྲིད་མི་སྣའི་ཞལ་འཛོམས་ལ་རྒྱབ་སྐྱོར་བྱ་རྒྱུ་ཡིན་ཞེས་ནན་བཤད་གནང་བ་མ་ཟད།ཨ་རི་དང་ཁྲའོ་ཞན་ཕྱོགས་གཉིས་པོས་ངོ་ཐུག་གདོང་འཕྲད་ངང་ཕན་ཚུན་ཡིད་ཆེས་བྱས་ཏེ་དུས་མཚམས་ཕྱེ་ནས་བྱ་སྤྱོད་སྤེལ་བ་དང་།དེ་བཞིན་ཞལ་འཛོམས་གྲོས་མོལ་བརྒྱུད་རང་སོ་སོའི་དོ་ཁུར་བྱ་ཡུལ་གྱི་གནད་དོན་ཐག་གཅོད་དང་ཁྲའོ་ཞན་ཕྱོགས་ཀྱི་ལུགས་མཐུན་བདེ་འཇགས་ཀྱི་དོ་ཁུར་བྱ་ཡུལ་གནད་དོན་ལ་བསམ་གཞིག་བྱས་ཏེ་ཁྲའོ་ཞན་ཕྱེད་གླིང་གི་གནད་དོན་ཆབ་སྲིད་ཀྱི་ལམ་ནས་ཐག་གཅོད་པའི་འཕེལ་རིམ་ལ་ཐུན་མོང་ཐོག་སྐུལ་འདེད་གཏོང་རྒྱུའི་རེ་བ་ཡོད།ཀྲུང་གོ་ཕྱོགས་ཀྱིས་མུ་མཐུད་ཕྱེད་གླིང་དུ་ཉིང་རྡུལ་མཚོན་ཆ་མེད་པར་བཟོ་བ་དང་ས་ཁུལ་གྱི་ཡུན་རིང་བདེ་འཁོད་མངོན་འགྱུར་ཡོང་བར་མུ་མཐུད་ནུས་པ་ཧུར་ཐག་འདོན་འདོད་ཡོད་ཅེས་གསུངས།